Odense Adresse-Contoirs Efterretninger, 1810-08-31
Sverrig. Kongens Proposition til Rigets Stænder, angaaende Valget af en Tronfølger, givet Ørebroe Slot den 18 Aug. 1810, indeholder følgende især mærkelige Steder; Alt lovede (efter det forrige Valg) den retsindige Borger en sikker Erstatning i Fremtiden. Hs. Kongelige Majestæt deeltog i dette Haab og overlod tillidsfuld sit Hjerte til denne bedragelige Lyksalighed, da et af de Forsynets Slag, der tilintetgjøre Menneskenes Beregninger, trykte det sidste Segl paa Sverrigs Ulykker. Kronprinds Karl August var ikke mere, og med ham udslukkedes den nystændte Gnist, som havde udbredt et trøstende Lys over Fædrelandets tilkommende Skjæbner... Med dyb Erkiendelse af Fædrelandets Fordringer, med forøget Attraae efter at opfylde dem ved et skyndsomt Valg af en Tronfølger, lyttede Kongen med megen Tilfredshed paa sit Folks Røst, som høi yttrede sig for Fyrsten af Ponte-Corvo. Glimrende Krigsbedrivter have med hædrende Laurbær omvundet hans Navn, hvilket Fortjenestens overveiende Ret har beredt sin Plads i Annalerne. Udmærkede Egenskaber som Statsmand have forøget hans Ære og bekræftet det almindelige Omdømme derom. Mildhed og Redelighed have, endog hos Fiender, tilvundet ham Agtelsens og Hengivenhedens utvungne Tribut. Private ved Krigens Ulykker foranledigede Forhold med Sverrigs Krigere have lært dem at bedømme denne Fyrstes varme hengivenhed for et Folk, mod hvilket han ugjerne drog sit Sværd. Alle disse Omstændigheder kunde ei undgaae at fæste Hs. Kongel. Majestæts hele Opmærksomhed; de burde bestemme Hs. Kongel. Mais. Beslutning i Henseende til Rigets Tronfølge. Hs Kongl. Majestæt har i denne vigtige Anledning indhentet saaveRigstændernes hemmelige Udskuds som Statsraadets underdanige Tanker. Det førstes store Pluralitæt og det sidstes eenstemmige Yttring have i Forening ledet Hs. Kongelige Majestæts Beslutning. Hs. Kongel. Majestæt har troet, at om Sverrigs Fremtids Skjæbne overlodes til Fyrsten af Ponte-Corvo, hvis allerede vundne Krigsære paa den ene Side skal betrygge Rigets Selvstændighed, og paa den anden gjøre nye Krig overflødig for hans Ærelyst; Hans megen Erfarenhed og kraftfulde Mod da skal opretholde den inden. landske Orden, og aabne hans Hjerte den meest tilfredsstillende Belønning i Fredens velgjørende Jdrætter og Sysler, Hans Nidkjærhed for Frihed og Menneskelighed, saavel i hans Fædreland, som i fjendtlige Lande, med forøget Forbindelse hos ham udvikles til Betryggelse og Fordeel for hans nye Landsmænds Velfærd, Rettigheder og Love; og endelig hans Søn hæve den Usikkerhed for Fremtiden, hvilket de sidste bedrøvelige Hændelser have viist de Svenske Mænd at være af saare megen Vigtighed. Af alle disse forenede Bevæggrunde foreslaaer Hs. Kongel. Majestæt herved Rigets forsamlede Stænders grundige Overveielse: Hs. Fyrstelig Høihed Johan Baptist Julius Bernadette Fyrste af Ponte-Corvo, til Sverrigs Riges Kronprinds og Hs. Kongelige Majestæts Efterfølger paa den Svenske Trone. - Hs. Kongel. Majestæt troer herved at burde tilføie, som et i Rigets Grundlove foreskrevet ufravigelig Vilkaar og Forbeholdenhed, at den anførte Prinds, hvis han vælges til Sverrigs Tronfølger af Rigets Stænder, allerede forinden sin Ankomst paa Svensk Grund maae have antaget den rene evangeliske Lære, samt at han de underskriver en Forsikring, liig den Rigets Stænder opsatte for Høisal. Hs. Kongel. Høihed Kronprindsen. Efter Svenske Blade havde 4 af de 12 Medlemmer i Geheim Kommitteen stemt for Hertugen af Augustenborg, da en Koureers Ankomst fra Paris pludselig ledede Valget paa Prindsen af Ponte-Corvo. - Aldrig - siger en Skrivelse fra Ørebroe - har noget Valg været eenstemmigere og tillige frivilligere. Det er en Hylding, som den Svenske Nation bringer Militair=Hæderen og Prindsens agtværdige Egenskaber.